“গাড়িওয়ালা” ইতিমধ্যে গত ১৯-২৪ অক্টোবরে সংযুক্ত আরব আমিরাতে “শারজাহ্ আন্তর্জাতিক শিশু চলচ্চিত্র উৎসব”, গত ৯-১৭ নভেম্বরে “২০তম কলকাতা আন্তর্জাতিক চলচ্চিত্র উৎসব” , গত ১৩-২১ ডিসেম্বরে “ ৪র্থ এথেন্স আন্তর্জাতিক ডিজিটাল চলচ্চিত্র উৎসব”, গত ২৫-২৭ ডিসেম্বর পাকিস্তানের লাহোরে “রাফি পীর আন্তর্জাতিক চলচ্চিত্র উৎসব”, এ বছরের ২৪-৩০ জানুয়ারি “৮ম বাংলাদেশ আন্তর্জাতিক শিশু চলচ্চিত্র উৎসব”, ১৯-২২ ফেব্রুয়ারি ভারতের “বিহার আন্তর্জাতিক চলচ্চিত্র উৎসব” এবং গত ২৭ ফেব্রুয়ারি থেকে ১ মার্চ কম্বোডিয়ার সিয়াম রিপে “এংকর ওয়াট আন্তর্জাতিক চলচ্চিত্র উৎসব”, ১৯ – ২২ মার্চ পর্যন্ত ভারতের মহারাষ্ট্রে ৭ম নাশিক আন্তর্জাতিক চলচ্চিত্র উৎসব”, ৭-১৫ এপ্রিল পর্যন্ত ভারতের লক্ষ্নৌতে “৭ম সিএমএস আন্তর্জাতিক শিশু চলচ্চিত্র উৎসব” , ১৪-১৮ এপ্রিল পর্যন্ত ইটালিতে ভিত্তেরিও ভেনেতো আন্তর্জাতিক চলচ্চিত্র উৎসবে, ২৩-২৬ এপ্রিল পর্যন্ত যুক্তরাষ্ট্রের “জুলিয়েন ডাবুক আন্তর্জাতিক চলচ্চিত্র উৎসব”, ২৩-২৭ এপ্রিল চিলি’র “বিবিওসিনে কনসেপশন আন্তর্জাতিক চলচ্চিত্র উৎসব”, ১৪-১৮ মে পর্যন্ত কানাডার টরেন্টোতে “ইন্টারন্যাশনাল ফিল্ম ফেস্টিভ্যাল অব সাউথ এশিয়া”, ২৪-৩১মে যুক্তরাজ্যে “১৬তম রেইনবো আন্তর্জাতিক চলচ্চিত্র উৎসব” এবং ২৪-৩০মে ভেনিজুয়েলার “ফেস্টিভ্যাল ইন্টারন্যাশনাল ডি সিনে ইনফ্যান্টিল জুভেনিল”, ২৮-৩১মে মার্কিন যুক্তরাষ্ট্রের নিউইয়র্কে অনুষ্ঠিতব্য “দ্য পিপলস্ ফিল্ম ফেস্টিভ্যাল “ এবং ১-৫ জুন রিপাবলিক অব কসোভা’র “৮ম গডেস অন থ্রোন ফ্লিম ফেস্ট কসোভা ২০১৫”তে এ প্রদর্শনের জন্য নির্বাচিত হয়। এছাড়া পর্তুগালের আন্তর্জাতিক চলচ্চিত্র উৎসব “আভানকা ২০১৪”তে ট্রেইলার ইন মোশন বিভাগে মনোনীত হয় “গাড়িওয়ালা” এবং যুক্তরাষ্ট্রের ফ্লোরিডায় গত ২৭ ফেব্রুয়ারি থেকে ৩ মার্চ পর্যন্ত অনুষ্ঠিতব্য আন্তর্জাতিক চলচ্চিত্র উৎসবে “গাড়িওয়ালা” চলচ্চিত্রে অভিনয়ের জন্য রোকেয়া প্রাচী “শ্রেষ্ঠ অভিনেত্রী” পুরষ্কারের জন্য মনোয়ন পান।